ΠΕΡΙΦΕΡΕΙΑΚΗ ΔΙΕΥΘΥΝΣΗ

ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΤΡΙΠΟΛΗ, 18-03-2022

ΕΚΠΑΙΔΕΥΣΗΣ ΠΕΛΟΠΟΝΝΗΣΟΥ

**ΔΕΛΤΙΟ ΤΥΠΟΥ**

Στα πλαίσια του ευρωπαϊκού σχεδίου με τίτλο: **European herItage 3D gamEs platform for teaching mAths (IDEA)**, [Project no: 2019-1-EL01-KA201-062918], στο οποίο η Περιφερειακή Διεύθυνση Πρωτοβάθμιας και Δευτεροβάθμιας Εκπαίδευσης Πελοποννήσου συμμετέχει ως συντονιστής, πραγματοποιήθηκε από 14-16 Μαρτίου 2022 η δεύτερη εκπαιδευτική επίσκεψη μαθητών τρίτης δημοτικού των χωρών που συμμετέχουν στο σχέδιο, στην Marbella της Ισπανίας όπου φιλοξενήθηκαν από το PROEMASA Las Chapas School. Συμμετείχαν μαθητές από το Donaghpatrick National School (Ιρλανδία) και το 10ο Πειραματικό Δημοτικό Σχολείο Καλαμάτας. Σύμφωνα με το πρόγραμμα της εκπαιδευτικής επίσκεψης, οι μαθητές επισκέφτηκαν την πόλη της Marbella, όπου πραγματοποιήθηκαν εκπαιδευτικές δραστηριότητες, αντίστοιχες με τις δραστηριότητες που πραγματοποίησαν μέσω της εκπαιδευτικής πλατφόρμας IDEA, στην οποία ο συγκεκριμένος χώρος έχει αναπαραχθεί ψηφιακά.

Στόχος της δράσης είναι η ενίσχυση της κατανόησης των Μαθηματικών στα παιδιά του Δημοτικού Σχολείου, με τη χρήση εφαρμογών επαυξημένης πραγματικότητας, οι οποίες βασίζονται σε γνωστά τοπία πολιτισμού των χωρών που συμμετέχουν.

Στο έργο, που χρηματοδοτείται από το Ευρωπαϊκό Πρόγραμμα Erasmus+, KeyAction 2, συμμετέχουν δέκα οργανισμοί από τέσσερις χώρες, εκ των οποίων τέσσερα δημοτικά σχολεία, το Δ.Σ. Απόστολος Βαρνάβας από την Κύπρο, το PROEMASA Las Chapas από την Ισπανία, το Donaghpatrick National School από την Ιρλανδία και το Πειραματικό Δ.Σ. Καλαμάτας από την Ελλάδα. Επίσης συμμετέχουν το National University οf Ireland Galway από την Ιρλανδία, η Confederacion Española De Centros De Enseñanza (C.E.C.E) από την Ισπανία, η εταιρία M.M.C. Management Center Ltd από την Κύπρο, το ITYE Διόφαντος και η εταιρία OMEGATECH από τη χώρα μας.

Η Περιφερειακή Διεύθυνση θα ήθελε να ευχαριστήσει τους/τις εκπαιδευτικούς από τις χώρες που συμμετείχαν στη δράση και τους μικρούς μαθητές/τις μικρές μαθήτριες που με προθυμία και χαρά εκτέλεσαν τις δραστηριότητες και να εκφράσει τη δέσμευση αλλά και βεβαιότητά της για την επιτυχή εκτέλεση του σχεδίου.

 Ο ΠΕΡΙΦΕΡΕΙΑΚΟΣ ΔΙΕΥΘΥΝΤΗΣ

 ΔΗΜΗΤΡΙΟΣ Ι. ΟΙΚΟΝΟΜΟΠΟΥΛΟΣ